मुखबिर से पुलिस को सूचना मिली कि इलाहाबाद से वाराणसी की ओर जा रहा ट्रक यूपी 70 एटी 4696 में बैलों को ठूंस-ठूंस कर भरा गया है। इन बैलों को वध के लिए कुछ लोग ले जा रहे हैं। सूचना पाकर थानाध्यक्ष रमेश चौबे ने हमराहियों के साथ लाला नगर टोल टैक्स के पास ट्रक को पकड़ लिया। तलाशी के दौरान उसमें से बीस बैल बरामद हुए। मौके से पुलिस ने चार पशु तस्करों मुहम्मद चांद, मुहम्मद आमिर निवासी करारी थाना कोखराज जिला कौशांबी, अल्ताफ निवासी महामलपुर थाना कोखराज और समीर अहमद निवासी गुलामीपुर थाना कोखराज को गिरफ्तार कर जेल भेज दिया। बरामद बैलों को आजमगढ़ गौशाला भेजा गया है। पुलिस ने ट्रक को कब्जे में ले लिया है।